L 219/22 De Europæiske Fællesskabers Tidende 14.8.2001 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 30. april 2001 om fordelingen af importkvoter for kontrollerede stoffer under Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget, for perioden 1. januar til 31. december 2001 (meddelt under nummer K(2000) 4418) (Kun de spanske, tyske, græske, engelske, franske, italienske, nederlandske, portugisiske og svenske udgaver er autentiske) (EØS-relevant tekst) (2001/628/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (!), særlig artikel 7, og ud fra følgende betragtninger: (1) Ifølge artikel 7 i forordning (EF) nr. 2037/2000 skal der indføres kvantitative begrænsninger for overgang til fri omsætning i Fællesskabet af kontrollerede stoffer, som er indført fra tredjelande. Disse begrænsninger fastsættes, og virksomheder tildeles kvoter for perioden 1. januar til 31. december 1999 og for hver tolvmånedersperiode derefter, efter proceduren i artikel 18, stk. 2. Der skal kun fastsættes kvoter for methylbromid og hydrochlor- fluorcarboner (HCFC), for kontrollerede stoffer, som anvendes til væsentlige eller kritiske anvendelser, til karantæneformål og desinfektion inden afsendelse, som råvare eller som proceshjælpestof og for stoffer, som destrueres. De kvantitative begrænsninger for markedsføring i Fællesskabet af kontrollerede stoffer fastsættes i artikel 4 og bilag III i forordning (EF) nr. 2037/2000. (1) EFT L 244 af 29.9.2000, s. 1, som ændret ved forordning (EF) nr. 2038/2000 (EFT L 244 af 29.9.2000, s. 25), og forordning (EF) nr. 2039/2000 (EFT L 244 af 29.9.2000, s. 26). ) Ændringer af disse kvantitative begrænsninger må ikke medføre, at der i Fællesskabet forbruges kontrollerede stoffer, som overstiger de kvantitative begrænsninger, der er fastsat i Montreal-protokollen om stoffer, der nedbryder ozonlaget. Artikel 4, stk. 2, i forordning (EF) nr. 2037/2000 fast- sætter det beregnede niveau for methylbromid, som producenter og importører må markedsføre eller selv anvende i en given tolvmånedersperiode fra 1. januar til 31. december 2001. Artikel 4, stk. 3, i forordning (EF) nr. 2037/2000 fast- sætter det beregnede niveau for HCFC, som producenter og importører må markedsføre eller selv anvende i en given tolvmånedersperiode fra 1. januar til 31. december 2001. Kommissionen har offentliggjort en meddelelse til importører i Det Europæiske Fællesskab af kontrollerede stoffer, som nedbryder ozonlaget (?) og har som følge heraf modtaget ansøgninger om importkvoter. Hvad angår methylbromid til karantæneformål og desin- fektion inden afsendelse tildeles importkvoterne de primære importører, som Kommissionen finder er de importører, som ved deres fakturering handler direkte med producenter uden for Fællesskabet. En reserve på 5 % af hver importørs kvote af methylbromid tilbage- holdes med henblik på tildeling i 2001 i henhold til proceduren i artikel 18, stk. 2. ) EFT C 224 af 5.8.2000, s. 3.